Ազգային ժողովի «Ժառանգություն» խմբակցության ղեկավար Զարուհի Փոստանջյանի կարծիքով Դավիթ Հարությունյանը պարզապես մոլորության մեջ է, քանի որ փաստ է` հաշվիչ հանձնաժողովի բոլոր անդամները պետք է հնարավորություն ունենային հաշվել քվեարկության արդյունքները և այնուհետև արձանագրություն կազմել: Գազային պայմանագրերի քվեարկման հետ կապված ամբողջ գործընթացը, Փոստանջյանի գնահատմամբ, կազմակերպված հանցագործություն է. - «Հանձնաժողովը պետք է առնվազն ձայների մեծամասնությամբ ընդունի որոշում, որ` այս քվեարկությանը մասնակցել են x թվով անձինք, ովքեր են կողմ եղել, ովքեր են դեմ եղել, ովքեր են ձեռնպահ եղել: Նման արձանագրություն չկա»: